 د امریکا حکومت د بازارونو په بیرته پرانستلو غور کوي
سره لدې چې په اپریل میاشت کې د بی روزګارۍ کچه ښه نه وه، د سپینې ماڼۍ یو سلاکار وایي په می میاشت کې به هم دومره ښه نشي. 
حکومت په سپینه ماڼۍ کې د خپلو ځینو مامورینو په کروناویروس د اخته له جنجال سره هم مخ دی. تراوسه لږترلږه د سپینې ماڼس دوه کارکوونکي د کوید-۱۹ ناروغۍ معاینې مثبتې تشخیص شوي. یو د جمهور رئیس ډانلډ ټرمپ نژدې همکار او بل د جمهور رئیس د معاون مایک پنس مطبوعاتي مسؤل دی. د مایک پنس یو ویاند وویل، د مرستیال جمهور رئیس معاینه منفي وه او د دوشنبې په ورځ (می ۱۱) به سپینې ماڼۍ ته ستون شي او د ایالتي والیانو سره به ویدیويي غوڼډې وکړي چې د اقتصاد د پیاوړتیا لپاره ځنې کاروبارونه بیرته پرانیزي. د کرونا وبا یوازی روغتیا ته خطر نه دی پېښ کړې، بلکې د امریکا اقتصاد يی هم زیانمن کړی. په اپریل میاشت کې په امریکا کې د شل اعشاریه پنځه میلیون خلکو کارونه بند شوو. د سپینې ماڼۍ د اقتصادي ملي شورا رئیس لئري کدلو وایي دا وضعیت به ژر سم نشي. خو د امریکا د اسهامو په بازار کې بیا ددی ټولې بی روزګارۍ سره سره، یوڅه ګټه شوې ده. څیړونکې لیز ان سندرس پدې باور ده چې د حکومت لخوا د نغدو پېسو مرسته ددی ګټې یو عمده علت دی. اوس چې د ځینو کاروبارونو د بیرته پرانستو تدابیر نیول کیږي، خلک به دیته مجبور شي چې د کار کولو او په کروناویروس د اخته کیدو د خطر په وړاندې جدي پاملرنه وکړي. اکثریت اقتصاد پوهان وایي اقتصادي پرمختګ به بیرته هله پیل شي چې د کروناویروس واکسین جوړ شي. ددی راپور ویدیويي بڼه دلته لیدلی شئ: